નવી દિલ્હી: કેન્દ્રીય નાણાપ્રધાન અરુણ જેટલી સોમવારે નાણાકીય વર્ષ ૨૦૧૬-૧૭ માટેનું કેન્દ્રીય સામાન્ય બજેટ રજૂ કરશે. બજેટ પૂર્વે રજૂ કરાયેલ આર્થિક સર્વે પરથી એવો સંકેત મળે છે કે આ વખતનું બજેટ લોકપ્રિય નહીં હોય. અલબત્ત સામાન્ય લોકોને કેટલીક રાહતો મળશે, પરંતુ સરકારનું ફોકસ અર્થતંત્રને મજબૂત કરવા અને મૂડી રોકાણ વધારવા પર હશે. સાથે જ કૃષિ ક્ષેત્રને પણ બજેટમાં વિશેષ મહત્ત્વ આપવામાં આવશે. એવા નિર્દેશો મળી રહ્યા છે.